《盘谷八咏 其三 北坞松涛》
明代·刘璟

北坞邃且深，山峻路迤𨓦。松林积空翠，灵□□盈耳。

忽疑风雨交，溟渤惊涛起。初喧或乍息，翕绎互宫徵。

咸池激清波，牙期聆流水。铿浤信奇音，浩荡绝尘涘。

长啸列禦寇，云车奋高轨。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。